Rikunarita-ORG/Wikinium huggingface dataset:
# Wolfgang Schüssel

Wolfgang Schüssel
**Wolfgang Schüssel** (fødd 7. juni 1945), er ein austerriksk politikar frå Wien. Han var kanslar (tilsvarande statsminister) i Austerrike frå 4. februar 2000 til 11. januar 2007. Schüssel leiar det konservative Österreichische Volkspartei (ÖVP) (*Austerrikske Folkeparti*). Etter at ÖVP vart det tredje største partiet med 26,9 % av røystene ved valet 3. oktober 1999 danna Schüssel ei koalisjonsregjering med det høgreorienterte Freiheitliche Partei Österreichs (FPÖ) (*Austerrikes Fridomsparti*). Den 24. november 2002 vart det halde eit framskunda nyval, og Schüssel sitt parti gjekk kraftig fram, til 42,3 % oppslutning. ÖVP-FPÖ-koalisjonen vart sitjande. Etter at FPÖ vart splitta i april 2005 bestod koalisjonen av ÖVP og det nye høgreorienterte partiet Bündnis Zukunft Österreich (*Samband Framtid Austerrike*).

|  |  |  |
| --- | --- | --- |
| **Føregangar** Viktor Klima | **Kanslar i Austerrike** 2000–2007 | **Etterfylgjar** Alfred Gusenbauer |